
Oppgave 1
Operativsystem
(20 %)

a) Gjør kort rede for de viktigste funksjonene til et operativsystem.
b) Gjør kort rede for hva man mener med en mappe i Windows 95. 

c) I Windows 95 kan det benyttes lange filnavn. Forklar kort hva som ligger i det begrepet.

d) Ved klikk med høyre museknapp på ulike objekter, ikoner eller ord i Windows 95 og i ulike program (i Windows 95), vil det ofte komme opp en meny. Denne kan være forskjellig fra objekt til objekt. Hvorfor? Gi eksempel på bruk av høyre museknapp.
e) Hvorfor kan man si at Windows 95 er et dokumentorientert operativsystem? Hvordan vurderer du denne dokumentorienteringa ut fra et brukerperspektiv, og hvilke hjelpemidler har man i Windows 95 for å utnytte denne dokumentorienteringa?

f) Gjør rede for hvordan man kan slette filer uten at de blir lagt i papirkorga i Windows 95. Gjør rede for når man bør bruke slik sletting. Forklar kort forskjellen på sletting av filer på en lokal harddisk og på en nettverksstasjon med hensyn til bruk av papirkorga.
Oppgave 2
Tekstbehandling 
(15%)

a) Forklar kort følgende begreper i MS Word 97: utskriftsformat, forhåndsvisning og punktliste.

b) Mange faktorer påvirker hvor lesbar en tekst er. Gi fem gode råd om typografi i forbindelse med tekstbehandling.

Du har skrevet en illustrert artikkel i MS Word 97. Illustrasjonene er skjermdump (i .BMP-format) eller innscanna bilde (i .TIF-format). Alle illustrasjoner er i farger. Artikkelen skal sendes som e-post-vedlegg til et forlag som skal publisere den i en større artikkelsamling. Artikkelsamlinga skal ikkje trykkes i farger. I utgangspunktet er fila ARTIKKEL.DOC på 24,5 Mb

c) Forklar kort hva en skjermdump er og hvordan man lager slike i Windows 95.
d) Forklar kort hva som påvirker fil-størrelsen i ARTIKKEL.DOC, og hva man kan gjøre for å redusere fil-størrelsen uten at det går ut over innholdet i forhold til den bruken fila er tiltenkt.
e) Forklar kort hva man alltid bør gjøre med store filer før de blir sendt som e-post-vedlegg. Nevn aktuelle verktøy og hvordan disse kan skaffes.

For alle artiklene i samlinga er det avtalt to tittelnivå. Dette er gjort for å forberede artikkelsamlinga for generering av automatisk innholdsliste. 

f) Forklar kort hvordan man genererer automatisk innholdsliste i MS Word 97.

Oppgave 3
Nettverk og kommunikasjon 
(20%)

a) Lokale nettverk (LAN) blir gjerne delt inn i tre ulike typer (topologier). Nevn kort disse topologiene, og forklar kort hvilken topologi som er mest aktuell å bruke på en ungdomsskole med f.eks. 16 klasser.

b) Når det gjelder overføring av data i et nettverk, skiller man mellom linjesvitsja og pakkesvitsja nett. Hvorfor fungerer pakkesvitsjing så bra? Forklar kort.

c) Forklar kort hva et modem er og hvordan det fungerer.

d) Forklar kort hva en paritetsbit er.

e) Tjenestene i Internett kan grovt sett deles inn i 6 kategorier. Nevn kort disse kategoriene.

f) En skole trenger programvarer til bruk i faget Kunst og håndverk. I L-97 står det at elevene i 8. klasse skal ”eksperimentere med skanning og enkel datamanipulasjon med utgangspunkt i egne tegninger og foto og i egen dekor”. Du får i oppdrag å orientere i lærerråd om hvilke muligheter som finnes når det gjelder å få tak i evt. gratisprogrammer (eng: shareware) via Internett til f.eks. datamanipulasjon av foto. Forklar kort hva du vil si i lærerråd.

Oppgave 4 
Regneark (15%)

a) Forklar kort hva en regneark-celle er og hva en slik celle kan inneholde.

b) Forklar kort begrepene arbeidsbok og ark slik de er brukt i MS-Excel 97.

c) Du arbeider på Ark1 i en arbeidsbok, og ønsker at innholdet i celle C4 skal være summen av innholdet i celle A7 på Ark2 og innholdet i celle D9 på Ark3. Skriv formelen som skal ligge i celle C4 på Ark1.

d) Forklar kort sammenhengen mellom begrepene autokopiering og absolutt adressering. 

e) Forklar kort hvilke funksjoner disse knappene representerer i MS-Excel 97: 


f) Ved valget til nytt kommunestyre i en liten kommune ble resultatet slik: 
Ap: 12, H: 10, KrF: 7, FrP: 5, og SV: 3
g) Du skal skrive en kort artikkel om valget i MS-Word 97, og trenger en grafisk illustrasjon som framstiller valgresultatet. Lag en enkel skisse til illustrasjonen, og forklar kort hvordan du kan lage den i MS-Excel 97.

h) Forklar kort innholdet i cellene D9, H5 og J8: 
D9 = HVIS(A5>18;«Ja»;«Nei»)
H5 = MINST(B27:B40)
J8 = NÅ()

Oppgave 5 
Database (20%)

a) Forklar kort sammenhengen mellom begrepene felt, tabell, attributt, entitetstype, post og entitet. Bruk gjerne skisse(r).

b) Forklar begrepene primærnøkkel og fremmednøkkel, og grei kort ut om særlige hensyn man må ta når det gjelder hvilken datatype en fremmednøkkel kan ha.

c) Forklar kort begrepet normalisering.

Du har fått i oppdrag å utvikle en database i MS Access 97 for en lokal klubb der medlemmene samler på postkort. Postkort, enten det er vanlege prospektkort, kunstkort eller julekort, er i våre 
e-post-tider populære samleobjekt. Postkort finnes over hele verden, og kan selvsagt grupperes i mange kategorier. Alle postkort har f.eks. en utgiver, en opphavsmann, et motiv og et produksjonsår. Opphavsmannen kan være f.eks. fotograf, kunstmaler eller tegner. Motivene kan være trykket i farger eller i sort/hvitt. Et postkort kan være ubrukt eller sendt fra et postkontor, 
i inn- eller utland. Det finnes flere klubber for postkortsamlere i Norge.

d) Lag en konseptuell datamodell for databasen. Modellen skal omfatte minst 3 aktuelle entitetstyper. Definér nødvendige attributter og nøkler. 

e) Lag en skisse til tabeller på grunnlag av datamodellen. Markér relasjonene mellom de aktuelle tabellene og få fram hvilke relasjonstyper det er tale om.

f) Ta utgangspunkt i MS Access 97, og forklar kort begrepene spørring og skjema. 
Ta utgangspunkt i postkort-databasen, og gi konkrete eksempler på hvert av begrepene.

g) Nevn tre ulike måter å lage rapporter på i MS Access 97.

Oppgave 6
Konfiguering og kravspesifikasjon
(10 %)

Når man søker på Internett, møter man mye interessant stoff som man ønsker å studere nærmere. Det kan være f.eks. tekst, bilde, film eller lyd. Men ikke alltid får man ”tak i” de iulike tilbudene. Kanskje kommer følgende melding opp på skjermen: 
This page contains information of the type xxx that 
can only be viewed with the appropriate plug-in. 
What do you want to do? 

a)
Ja, hva gjør man da? Forklar kort.
Du er nytilsatt lærer på en skole som skal kjøpe inn datautstyr. Ingen av de andre lærerne ved skolen har formell kompetanse innen IT, og du blir automatisk tildelt rollen som ”ressursperson”. Skolen har fått et tilbud fra hjørnesteins-bedriften i bygda, ”Verftet”, om å kjøpe 30 brukte datamaskiner til kr. 2500 pr. stk.. Rektor har notert ned på en lapp den informasjonen som følger med tilbudet:


Prosessor: Intel Pentium 

Hastighet: 75 MHz

Internlager: 8 Mb

Harddisk: 210 Mb 

CD-spiller: 4X 

Skjerm: 15 tommer, farge

Skolen har ikke installert lokal-nett. Rektor har uttalt i lærerråd at skolen har fått et ”svært godt tilbud på datamaskiner” fra ”Verftet”. På skolen er det i inneværende år budsjettert med kr. 75 000 til IT-innkjøp. Disse midlene skal primært benyttes til å skaffe Internett-tilgang til elevmaskinene. Dette er et politisk vedtak, i tråd med kommunens satsing på IT. 

Du er saksbehandler, og skal gjøre rede for ditt syn på tilbudet på neste lærerråd. Siden de andre lærerne ikke er særlig kjent med IT-begreper, skal du kommentere tilbudet på grunnlag av den informasjonen du har fått. I tillegg skal du óg kort forklare hva begrepene betyr. 

b)
Som forberedelse til lærerrådet skal du skrive ned kommentarene og forklaringene dine. 
I konklusjonen din skal det komme frem hva du mener om tilbudet.







Side 1 av 3

_911382393

